Joie De Vivre: February 2015
Helmikuun viimeisiä viedään ja nyt taas vuorossa kuukauden suosikit. Näitä on kyllä aika vaikea miettiä näitä suosikkeja, kun niitä on oikeasti niin monta mutta ei viitsi tehdä kilometrin mittaista postausta sen takia. Tässä nyt kuitenkin neljä helmikuun suosikkia.
Taru Sormusten Herrasta. Isoveljen lainaama kirja(sarja) johon ihastuin heti, kirjaimellisesti. Se on noussut ensimmäisen kirjan perusteella jo suosikkieni joukkoon. Toivottavasti se jatkaa lumoamista niin elokuvat voi kunnialla katsoa, kun kaikki kirjat on saanut luettua. Tai ainakin ensimmäisen, kun tuon saa joskus luetuksi.
Oriflamen punainen huulipuna, Liquid Red. Mä rakastan punaisia huulia yli kaiken. Oon parina päivänä saanut panostettua meikkiin sen verran, että olen punanut huulet ja pakko kyllä sanoa, että se piristää näin talvi/kevät päivinä. Tää on sellainen ns. "pisara" huulipuna niin sen lisääminen on helppoa, kun se menee huulen "muotoon" (voiko sillä tavalla edes sanoa?).
Piparminttu pastillit on ollut tosi käteviä ja hyvän makuisia (vaikka ovatkin aluksi aika voimakkaan makuisia). Ne antavat raikkaan hengityksen tunteen ja vaikka ne on pienessä rasiassa tuntuu silti siltä, että ne olisivat ihan laukussa, kun se tasku missä ne on tuoksuu hiukan piparmintulle.
Spotify kuuluu ehdottomasti mun tämän kuukauden suosikkeihin, koska se on oikeastaan koko ajan päällä, kun olen omassa huoneessa (tai oikeestaan sillon, kun kone on auki mutta kuitenkin!)
Mitkä ovat olleet teidän suosikeita tässä kuussa?
Onneksi on jo keskiviikko. Tämä viikko (vaikka se onkin vasta puolessa välissä) on mennyt todella hitaasti, melkein tuskallisen hitaasti, eteenpäin. Piristystä viikkoon tuli kuitenkin (onneksi) tänään postilaatikosta, kun uusi Demi tuli. Sitä en ole tosin vielä kerennyt lukemaan sillä läksyt veivät kokonaan mukanaan, kun tulin koulusta ja koirankin kanssa piti käydä kävelemässä. No huomenna kuitenkin on aikaa sekin lukea.
Sain lauantaina lisää koulukirjoja kummeilta (kiitos siitä!!). Niitäkään en tosin ole vielä saanut laitettua minnekkään (lattialla ne nyt majailevat), kun pitäisi löytää sellainen paikka mistä ne vielä löydän. Kyllä sekin paikka vielä jossain kohtaa löytyy (toivottavasti ainakin).
My most played at the moment
Mukavaa lauantaiaamua tai iltapäivää kaikille. Päätin tulla jakamaan teille mun tämän hetken soitetuimmat kappaleet. Mulla on sellainen taipumus, kun löydän hyvän uuden kappaleen, että kuuntelen sitä niin kauan repeatillä kunnes en enää jaksa sitä kappaletta. Kunnes tarpeeksi pitkän tauon jälkeen se tuntuu taas kuin uudelta. Käykö teille koskaan näin? Löytyykö teidän soittolistalta samoja kappaleita? :-)
Neumann - Naiselleni
Yö - Tyhmä ylpeys
Haloo Helsinki! - Kiitos ei ole kirosana
Hei ja mukavaa hiihtolomaa kaikille!
Mä aloitin sunnuntaina loman kunniaksi (tai no oikeestaan mun on pitänyt jo kauan aloittaa) lukemaan Taru Sormusten Herrasta ensimmäistä kirjaa, jotka isoveli lainasi jo vuoden vaihteessa. Asetin itselleni jopa niin suuren tavoitteen, kun kirjojen loppuun lukeminen kesälomaan mennessä. Tällä vauhdilla se ei kyllä välttämättä tule onnistumaan, mutta jos kuitenkin.
Sunnuntaina sattui olemaan myös aivan järkyttävän kaunis auringonlasku joka piti (yrittää) saada kuvattua. Sitä olisi voinut katsoa vaikka kuinka kauan. Harmikseni en sitä kuitenkaan saanut kunnolla kuvattua "esteiden" vuoksi.
Ruoka kuvia näin ystävänpäivän kunniaksi :D
Kolme päivää ja sitten on viikon mittainen loma! Kolme päivää jonka jälkeen ei tarvitse stressata koulusta yhdeksään päivään! Voi vaan laiskotella yhdeksän päivää. Kaiken lisäksi loppu viikoksi on luvassa mukavia suunnitelmia hyvässä seurassa. Onneksi viikko on pian "normaalien" koulu juttujen osalta ohi. Torstaina penkkarit ja iltapäivällä teatteriin, perjantaina katsomaan wanhat ja sen jälkeen tyttöjen kanssa.
Lauantaina käytiin Viherkäisillä mistä ostettiin (äiti osti) mulle tällainen yli söpö kyltti. Se on vaan niin hieno. Paikankin sille melkeen keksin, mutta parit kehykset ja "kyltti" tulivat tielle. Mutta kyllä mä vielä jotain keksin. Tänään sain myös äitin tekemän torkkupeiton. Nyt kelpaa, kun vihdoin rupeaa löytämään sitä värimaailmaa mistä pitää ja mitä tänne huoneeseen haluaa. Tavoitteet on aina vain lähempänä tän asian suhteen mistä olen todella iloinen.
Maanantaina alkoi tosiaan jo neljäs jakso, eli kahta koeviikkoa vaille kesäloma. Sunnuntaina alkoi taas Helmikuu. Tammikuu ainakin vilahti ohi ihan kiitettävän nopeasti. Kuvia mä en tosin ole paljon kerennyt ottamaan, kun koulun jälkeen oon tehnyt mahdollisimman nopeasti läksyt (tosin niihin on mennyt aina se 2-3 tuntii mun vauhdilla ja ymmärryksellä) jottei ne jäisi iltaan. Tässä nyt kuitenkin parit kuvat (jotka jaksoin räpsästä) viime viikolta ja viikonlopulta.
Tein viime viikonloppuna mangojuustokakkua, ja makuun oon todella tyytyväinen. Huono puoli oli vaan siinä, kun se ei oikein suostunut pysymään kasassa kummallakaan kertaa. No ainakin se näytti kaikille kuitenkin maistuvan.